تورکیه‌نین خاریجی ایشلر ناظیرلیگی آوروپا پارلامنتی‌نین تورکیه ایله علاقه‌لی قبول ائتدیگی قرار باره‌ده آچیقلاما یایدی.
تورکیه‌نین خاریجی ایشلر ناظیرلیگی آوروپا پارلامنتی‌نین تورکیه ایله علاقه‌لی قبول ائتدیگی قرار باره‌ده آچیقلاما یایا‌راق، بو قرارین تورکیه‌نین قارشی-قارشییا اولدوغو شرط‌ لری باشا دوشمک‌دن اوزاق اولدوغونو بیلدیردی.
آچیقلامادا قئید ائدیلیب کی، آوروپا پارلامنتینده قبول ائدیلن "تورکیه‌ده موجود اینسان حاق‌لاری دورومو" باش‌لیق‌لی قرار تهلوکه‌سیزلیک شرط‌لری باخیمین‌دان حیاتی سیناق‌لارین موجود اولدوغو بیر جوغرافیادا یئرلشن و همین بؤلگه‌ده ثابت‌لیک عنصورو کیمی قالا بیلمه‌سینی تامین ائتمک اوچون ی.پ.گ/پ.ی.د، پ.کا.کا، داعش، فتو و اوخشار ترور تشکیلات‌لارینا قارشی موباریزه‌سینی قطعیتلی شکیلده داوام ائتدیرن تورکیه‌نین قارشی-قارشییا اولدوغو شرط‌لری باشا دوشمک‌دن اوزاق بیر قراردیر. قرار ساده‌جه تنقید مقصدلی، موختلیف منبع‌لردن الده ائدیلن اساس‌سیز ادعا‌لارین یئر توتدوغو بیر قراردیر.
آچیقلامادا "زیتون دالی" حرکاتی‌نین بیرلشمیش میللت‌لر کنونسیونونون 51-جی مادده‌سینده یئر آلان اؤزونو مودافعه حقوقو چرچیوه‌سینده، علاقه‌لی بمت تهلوکه‌سیزلیک قرارلارینا و اولوسلار آراسی حقوقا اویغون حیاتا کئچیریلدیگی قئید ائدیلیب.
آچیقلامادا او دا قئید اولونوب کی، تورکیه‌نین بؤلگه‌سینده جدی فداکارلیق‌لارلا داوام ائتدیردیگی ترورلا موباریزه باره‌دکی تنقیدلر آوروپا پارلامنتی داخیلین‌دکی بعضی عنصورلارین اساساً بو موباریزه‌نین آوروپا اوچون داشیدیغی حیاتی اهمیتی باشا دوشمه قابیلیتین‌دن محروم اولدوغونو گؤستریر. اؤز بیناسیندا ترور تشکیلاتی‌نین اسگی‌لری‌نین آسیلماسینا ایجازه وئرن آوروپا پارلامنتی‌نین بئله بیر قرار قبول ائتمه‌سی اساساً تعجب دوغوران حال دئییل. بو قرارین تورکیه اوچون هئچ بیر معناسی یوخ‌دور.
قئید ائدک کی، آوروپا پارلامنتی‌نین باش مجلیسی‌نین دونن قبول ائتدیگی قراردا تورکیه‌نین ترور تبلیغاتی آپاران اینسان‌لارا تطبیق ائتدیگی قانونی تحریملری تنقید ائدیلمیشدی.
